జూనియర్ ఎన్.టి.ఆర్

తారక్, ఎన్.టి.ఆర్. (జూనియర్)గా పేరు పొందిన నందమూరి తారక రామారావు, అదే పేరు గల సుప్రసిద్ధ తెలుగు సినిమా నటుడు, రాజకీయ నాయకుడు అయిన నందమూరి తారక రామారావు గారి మనుమడు.

జూనియర్ ఎన్.టి.ఆర్., రామ్ చరణ్ తేజ కలిసి నటించిన  ఆర్ఆర్ఆర్ సినిమాలోని 'నాటు నాటు’ పాట, 13 మార్చ్ 2023 న ఉత్తమ ఒరిజినల్ సాంగ్ గా ఆస్కార్ అవార్డు గెలుచుకుంది.https://www.thehansindia.com/cinema/tollywood/ram-charan-and-junior-ntr-are-over-joyed-with-oscars-2023-win-and-shared-their-excitement-with-heartfelt-posts-787585

 జననం 
ఇతడు మే 20, 1983 న జన్మించాడు. ఇతని తండ్రి నందమూరి హరికృష్ణ, తల్లి షాలిని. చిన్నతనములో కూచిపూడి నాట్యం నేర్చుకొని పలు ప్రదర్శనలు కూడా యిచ్చాడు. తరువాత చిత్రరంగంలో ప్రవేశించాడు. ఇతను "తారక్" లేదా "ఎన్.టి.ఆర్."గా పిలువబడాలని కోరుకుంటాడు. మనదేశాన జూనియర్ అన్న పిలుపు వాడుకలో లేదు. హైదరాబాదులోని తెలంగాణ సచివాలయంకు సమీపంలో ఉన్న విద్యారణ్య ఉన్నత పాఠశాలలో పాఠశాల విద్యను పూర్తిచేశాడు.

నందమూరి తారక్
ఇతని తాతగారు, తారక్ లోని కళాభిమానానికి ముగ్ధులై బ్రహ్మర్షి విశ్వామిత్ర చిత్రములో బాలనటునిగా హిందీ చిత్రసీమకు పరిచయం చేశాడు. తరువాత బాల రామాయణము చిత్రములో రాముడిగా నటించాడు. ఆ సమయంలో నట శిక్షకుడు ఎన్.జె. భిక్షు దగ్గర నటనలో శిక్షణ తీసుకున్నాడు.ఎన్టీఆర్, రామ్, నితిన్, ఇలియానా... అందరూ మా శిష్యులే!, ఈనాడు ఆదివారం సంచిక, 4 జనవరి 2015, పుట. 20-21 2001లో హీరోగా నిన్ను చూడాలని చిత్రం ద్వారా తెరంగేట్రం చేశాడు. ఆ చిత్రంతో ప్రేక్షకులను ఆకర్షించగలిగాడు. ఆ తర్వాత ఎస్.ఎస్.రాజమౌళి దర్శకత్వంలో వచ్చిన స్టూడెంట్ నెం.1 చిత్రం ద్వారా విజయం, మంచి పేరు సాధించాడు. ఆ చిత్రం విజయవంతమవడంతో విరివిగా అవకాశాలు రాసాగాయి. ఆ తర్వాత వచ్చిన సుబ్బు పరాజయం పొందింది . ఆ తర్వాత వి.వి.వినాయక్ దర్శకత్వంలో వచ్చిన ఆది చిత్రంలో అతని నటన చూసి ఎంతో మంది అతని అభిమానులుగా మారారు. మళ్ళీ అల్లరి రాముడు బాగా ఆడలేదు . ఆ తరువాతి సింహాద్రి చిత్రం మాత్రం తెలుగు సినీ చరిత్ర లోనే అత్యంత భారీ విజయాల్లో ఒకటిగా నిలిచిపోయింది. ఈ సినిమా విజయంతో అతను అగ్ర నటులలో ఒకనిగా ఎదిగాడు.

ఐతే సింహాద్రి చిత్రం తర్వాత అతని చిత్రాలు వరుసగా బాగా ఆడలేదు . బాగా లావయ్యాడన్న విమర్శలు కూడా వచ్చాయి. వరుసగా ఆంధ్రావాలా, సాంబ, నా అల్లుడు, నరసింహుడు, అశోక్ చిత్రాలు బాక్సాఫీస్ వద్ద చతికిల పడ్డాయి. రాఖీ చిత్రం ఒకమాదిరిగా ఆడింది కాని అందులో అతని నటన విమర్శకుల ప్రశంశలనందుకుంది.  

2007 లో గత చిత్రాలు స్టూడెంట్ నెం.1, సింహాద్రి దర్శకుడు ఎస్.ఎస్.రాజమౌళి దర్శకత్వంలో వచ్చిన యమదొంగ చిత్రం చెప్పుకోదగిన విజయాన్ని సాధించింది. ఈ చిత్రం లో కాసేపు యముడి పాత్రలో కనిపించి పౌరాణిక పాత్రల లోనూ రాణించగలడని నిరూపించుకున్నాడు. ఎవరూ ఊహించని విధంగా సన్నబడి, లావవుతున్నాడన్న విమర్శలను తిప్పి కొట్టాడు.

2008 లో మెహర్ రమేష్ దర్శకత్వంలో నటించిన కంత్రి అనే చిత్రం పరాజయం పొందింది.

2010 లో వి. వి. వినాయక్ దర్శకత్వంలో వచ్చిన అదుర్స్ మంచి విజయాన్ని సాధించింది. అదే సంవత్సరం వంశీ పైడిపల్లి దర్శకత్వంలో వచ్చిన బృందావనం ఆ సంవత్సరపు అత్యధిక వసూళ్ళు సాధించిన చిత్రాలలో ఒకటిగా నిలిచింది. ఈ చిత్రాన్ని దిల్ రాజు నిర్మించాడు.

2011 లో మెహర్ రమేష్ దర్శకత్వంలో వైజయంతి మూవీస్ పతాకంపై అశ్వనీదత్ నిర్మాణంలో శక్తి చిత్రం పరాజయం పాలయింది. 2011, అక్టోబరు 6న సురేందర్ రెడ్డి దర్శకత్వంలో విడుదలైన ఊసరవెల్లి మొదటిరోజు 18 కోట్లకు పైగా వసూలు చేసింది. తదుపరి బోయపాటి శీను దర్శకత్వంలో వచ్చిన దమ్ము చిత్రం అతని నటనకు మరోసారి నిలువుటద్దంలా నిలిచినా, ప్రేక్షకుల, అభిమానులను మెప్పించలేకపోయింది. శ్రీనువైట్ల దర్శకత్వంలో బాద్ షా చిత్రం మంచి విజయాన్ని అందుకుని మంచి వసుళ్ళు సాధించింది. తరువాత వచ్చిన రామయ్యా వస్తావయ్యా, రభస అనే చిత్రాలు అభిమానుల మన్ననలు కూడా పొందలేకపోయాయి.

2015 తన పాత చిత్రం ఆంధ్రావాలా దర్శకుడు పురి జగన్నాద్ దర్శకత్వంలో వచ్చిన టెంపర్ నటించి ఎన్నో ఏళ్ళుగా అందని ద్రాక్షలా ఉన్న విజయాన్ని అందుకున్నాడు. ఈ చిత్రంలో నటనకుగాను పలువురి నుండి ప్రశంసలు అందుకున్నాడు. అంతేకాక జెమిని ఛానెల్లో ఈ చిత్రం ప్రసారమై 26.5 టి.ఆర్.పితో అన్ని రికార్డులను చెరిపివేసింది. 2015 ఐఐటీ మద్రాస్‌ టాక్‌ సెషన్‌కి ముఖ్య అతిథిగా విచ్చేసిన ఎస్‌.ఎస్‌. రాజమౌళి తన డ్రీమ్ ప్రాజెక్ట్ మహాభారతంలో కీలక పాత్ర అయిన శ్రీకృష్ణుడి పాత్రకు ప్రస్తుత నటుల్లో జూ.ఎన్టీఆర్ తప్ప వేరే ఆప్షనే లేదని రాజమౌళి అభిప్రాయపడ్డారు, తారక రాముని తర్వాత మళ్లీ అంతటి దివ్యరూపం భాష యాస తనకే ఉన్నాయని కితాబిచ్చారు రాజమౌళి, తారక్ తన అభిమాన నటుడని కొనియాడారు. సుకుమార్ దర్శకత్వంలో నటించిన 25వ చిత్రం నాన్నకు ప్రేమతో దసరాకు విడుదలైన టీజర్ అత్యధిక వ్యూస్, లైక్ లు (60,000) సాధించి రికార్డు సృస్టించింది. ఈ చిత్రంలో గెటప్ ని కొన్ని లక్షల మంది అనుసరించారు, ఫోర్బ్స్ మోస్ట్ డిసైరబుల్ మెన్-2015లో రెండవ స్థానాన్ని సంపాదించాడు. 2016 సంక్రాంతికి విడుదలై మంచి విజయం సాధిం చి,50 కోట్ల క్లబ్ లో చేరింది . కొరటాల శివ దర్శకత్వంలో జనతా గ్యారేజ్ చిత్రంలో నటించాడు. 2017 దసరాకి జై లవ కుశ చిత్రంలో మూడు విభిన్నమైన పాత్రలు చేసి తన నట విశ్వరూపం చూపించాడు. ఈ మధ్య బుల్లితెరలో కూడా "బిగ్ బాస్"షో ద్వారా తను ఏంటో నిరూపించుకుంటున్నాడు. అదే మాదిరి గా 2010 లో వచ్చిన రామ రామ కృష్ణ కృష్ణ చిత్రానికి వాయిస్ ఓవర్ కూడా ఇచ్చాడు.

2018 లో త్రివిక్రమ్ శ్రీనివాస్ దర్శకత్వంలో వచ్చిన అరవింద సమేత వీర రాఘవ చిత్రం ఘన విజయం సాధించింది. దీని తరువాత ఎస్. ఎస్ రాజమౌళి దర్శకత్వంలో రామ్‌చరణ్ తో మల్టీస్టారర్ చిత్రం ఆర్. ఆర్. ఆర్.  లో నటించాడు. ఇందులో తారక్ కొమరమ్ భీమ్ పాత్రలో నటించాడు. 

2022 లో ప్రపంచ వ్యాప్తంగా విడుదలైన ఈ సినిమా తెలుగు లోనే కాదు విడుదలైన అన్ని భాషల్లో ఇండస్ట్రీ హిట్ గా నిలిచి చరిత్రలో సృష్టించింది. ఈ సినిమా లో "నాటు నాటు" పాటకి ఆస్కార్ అవార్డు లభించింది.

నటించిన చిత్రాలు 
+సంవత్సరంపేరుపాత్ర(లు)గమనికలుమూ1991బ్రహ్మర్షి విశ్వామిత్రభరతబాల కళాకారుడు1997రామాయణమురాముడు2001నిన్ను చూడాలనివేణు రెడ్డిప్రధాన నటుడిగా అరంగేట్రంస్టూడెంట్ నెం.1ఆదిత్య రావుసుబ్బుబాల సుబ్రహ్మణ్యం2002ఆదిఆది కేశవ రెడ్డిఅల్లరి రాముడురామకృష్ణ2003నాగనాగరాజుసింహాద్రిసింహాద్రి అనగా సింగమలై2004ఆంధ్రావాలామున్నా, శంకర్ పెహెల్వాన్ద్విపాత్రాభినయంసాంబసాంబ శివ నాయుడు2005నా అల్లుడుకార్తీక్ (సూర్యం) / తెంగా వండి మురుగన్ (వేషధారణ)నరసింహుడుకొండవీటి నరసింహుడు2006అశోక్అశోక్రాఖీకె. రామకృష్ణ అలియాస్ రాఖీ2007యమదొంగరాజా2008కంత్రికంత్రి అనగా క్రాంతిచింతకాయల రవిఅతనే"షావా షావా" పాటలో 2010అదుర్స్నరసింహ / నరసింహ చారిద్విపాత్రాభినయంబృందావనంకృష్ణ అలియాస్ క్రిష్2011శక్తిశక్తి స్వరూప, మహా రుద్రద్విపాత్రాభినయంఊసరవెల్లిటోనీ2012దమ్ము రామచంద్ర / రాజా విజయ ధ్వజ శ్రీ సింహ2013బాద్‍షాఎన్.టి. రామారావు అలియాస్ బాద్షారామయ్యా వస్తావయ్యానందు అలియాస్ రాము2014రభసకార్తీక్2015టెంపర్ దయా2016నాన్నకు ప్రేమతోఅభిరామ్జనతా గ్యారేజ్ఆనంద్2017జై లవకుశజై "రావణ్" కుమార్, లవ కుమార్, కుశ కుమార్త్రిపాత్రాభినయం2018అరవింద సమేత వీర రాఘవ సినిమావీర రాఘవ రెడ్డి2022ఆర్ఆర్ఆర్కొమరం భీమ్2024దేవరదేవర, వరాద్విపాత్రాభినయం2025వార్ 2 †వీరేంద్ర రఘునాథ్హిందీ సినిమా2026డ్రాగన్ †టిబిఎచిత్రీకరణ

 టెలివిజన్ 
సంవత్సరంపేరుపాత్రనెట్‌వర్క్గమనికలుమూ1996భక్త మార్కండేయభక్త మార్కండేయఈటీవీ2008ఢీ 2ఫినాలే అతిధి2016మీలో ఎవరు కోటేశ్వరుడుఅతిథి పోటీదారుస్టార్ మా2017బిగ్ బాస్ 1హోస్ట్2018ఢీ 10ఫినాలే అతిధిఈటీవీ2021ఎవరు మీలో కోటేశ్వరులుహోస్ట్జెమిని టీవీ2024ఆధునిక మాస్టర్స్: ఎస్ఎస్ రాజమౌళిఅతనేనెట్‌ఫ్లిక్స్డాక్యుమెంటరీ చిత్రం

 పురస్కారాలు 
సైమా అవార్డులు

 2016: ఉత్తమ నటుడు - జనతా గ్యారేజ్
 2022:  ఉత్తమ నటుడు - ఆర్‌ఆర్‌ఆర్‌
2022: ఫిల్మ్‌ఫేర్ అవార్డ్స్ - ఆర్‌ఆర్‌ఆర్‌

మూలాలు

బయటి లింకులు
 ప్రాణాలు తీసే అభిమానం వద్దు

 JrNTR.com 
 జూనియర్ ఎన్.టి.ఆర్ కి తెలుపు రంగు అలాగే పుచ్చకాయ జ్యూస్ అంటే చాలా ఇష్టం 

వర్గం:తెలుగుదేశం పార్టీ
వర్గం:1983 జననాలు
వర్గం:తెలుగు సినిమా నటులు
వర్గం:జీవిస్తున్న ప్రజలు
వర్గం:సినీ వారసత్వం గల తెలుగు సినిమా వ్యక్తులు